गरेस्वर , डिसेम्बर 17 : बाक्सा जिल्लानि मुसलपुराव थानाय डिपुटी खमिसनारनि मावख'नि कन्पारेन्श हल एबा न'ब्लांआव बीटीसी खुंथायनि सुबुं फोनांजाब बिफाना बावैसो सावरायमेल खुंफुङो । खौरां मोन्नाय बादिब्ला बे सावराय मेलआव लोगो प्रिन्चिपाल नेहाथारि जलि दास ब्रम्ह , सानजिब कुमार गगय , बाक्सा जिल्ला डिपुटी खमिसनार , केएस धाटवालिया , NEZ नि I & B अनसुमै खुंगुर बर' बीटीसीनि EM देमचन्ड्र पाटक , बाक्सा जिल्ला DIPRO आरो गेदेमा खौरांगिरि नब' थाखुरिया बिथांमोनहा बाहागो लायो । बाक्सा जिल्लानि गासै सा 50 निबो बांसिन खौरांगिरिफोराबो बाहादो लायो । आसाम खौरांगिरि गौथुमनि नेहाथारि नब' टाकुरिया बिथांआ सुबुं जौगाखां हाबा मावनायाव मेडियानि रल आरो बेनि गोनांथिनि फारसे गुवारै जथुमायाव केंफोरना होयो । बाक्सा जिल्ला आबाद बिफान्नि ऑफिसार कयलास देखा बिथांआ सरकारनि गुबुन गुबुन स्किमफोर फारियै - ट्रेकटर आरो पावार तिलार रान्नानै होनाय , RKVY , SOPD प्रजेक , RADF , HMNS आरो Soil Health Card स्किमफोरनि फारसे गुवारै फोरमायथिना होयो । बाक्सा जिल्ला पाब्लिक हेल्ट इंन्जिनियारिं बिफान्नि एक्झुकेटिव इंन्जिनियार बिएम रय बिथांआ सिखोन - साखोन आरो दै जगायनाय , लोगोसे Total Sanitation Campaign ( TSC ) , Nirmal Bharat Abhijan ( NBA ) , Swachh Bharat Mission ( Gramin ) , SBM ( G ) , PWSS आरो MINI PWSS बायदि सरकारि खाबुफोरनि फारसे गुवारै बुंथिनानै होयो होन्ना खौरां मोन्नाय जायो । बाक्सा जिल्ला देहायारि बिफान्नि जयेन डायरेक्टर ड : अभिजित बासु बिथांआ मोन 17 सरकारि खाबुफोरखौ मिथिहोनायजों लोगोसे अटुल अमरित योजना आरो आयुशमेन भारत देहायारि कार्डनि सोमोन्दै बुंथियो । बाक्सा जिल्ला सोलोंथाय बिफान्नि जिल्ला प्रग्राम ऑफिसार भुपेन दास बिथांआ Kasturaba Gandhi Vidyalaya , Bidyarambha Utsav and Gunotsav बायदि बायदि खाबुनि फारसे बुंथियो लोगोसे बिथांआ फरायसालिफोराव सानसुनि जानाय आदार ( Mid - day Meal ) फोरखौबो बुंथियो । बाक्सा जिल्लानि गेदेमा ऑपिसार बिथांआ खौरांगिरिफोरनि मोनफ्रोमबो सोंनायनि फिन्नायखौ होदों होन्ना मिथिनो मोनबावनाय जायो । 
बीटीसी खुंथायनि बाक्सा जिल्ला सुबुं फोनांजाब बिफाना सावराय मेल खुंफुङो